b"\n_START_ARTICLE_\nDogodek (verjetnostni ra\xc4\x8dun)\n_START_SECTION_\nPresek oziroma produkt\n_START_PARAGRAPH_\nPresek oziroma produkt dogodkov A in B je dogodek, ki se zgodi, kadar se zgodita hkrati dogodka A in B. Ozna\xc4\x8dimo ga A\\cap B\\,\\! ali A\\cdot B\\,\\! ali A~B\\,\\!._NEWLINE_Izraza presek in produkt se pri dogodkih uporablja kot sopomenki. Produktu dogodkov ustreza presek mno\xc5\xbeic izidov obeh dogodkov._NEWLINE_\xc4\x8ce je presek dogodkov A in B nemogo\xc4\x8d (A~B=\\mathcal{N})\\,\\!, pravimo, da sta dogodka nezdru\xc5\xbeljiva (tj. se ne moreta zgoditi hkrati).\n_START_SECTION_\nNasprotni dogodek\n_START_PARAGRAPH_\nNasprotni dogodek je dogodek, ki se zgodi, kadar se dogodek A ne zgodi. Nasprotni dogodek ozna\xc4\x8dimo A'. Mno\xc5\xbeica izidov nasprotnega dogodka je komplement mno\xc5\xbeice izidov dogodka A."